גרהרד רוזנקרנץ

גרהרד רוזנקרנץ (24 ביוני 1900 – 1 באוגוסט 1979) היה רופא פנימי ישראלי, ייסד וניהל את המחלקה הפנימית בבית חולים הכרמל, היה ממייסדיו ומנהלו הראשון של בית חולים הכרמל (1970–1945).

ביוגרפיה
רוזנקרנץ נולד ב-אינסטרבורג גרמניה. למד רפואה בקניגסברג, מינכן, לייפציג ודרזדן שם סיים את לימודיו בשנת 1925.

בין השנים 1933 – 1925 עבד כרופא פנימי באינסטרבורג.

בשנת 1933 עלה לארץ ישראל עם רעייתו עליזה ובתו רות. השתקע בחיפה. התקבל לעבודה בקופת חולים כרופא מחליף, בהמשך עבד כרופא בקיבוצים.

לאחר מספר שנים מונה לסגן רופא מחוזי של קופת חולים כללית בחיפה.

רוזנקרנץ יזם את הקמת "בית חולים הכרמל" ומונה למנהלו הראשון בשנת 1945, תפקיד אותו ביצע במשך 25 שנים. במקביל לעבודתו כמנהל בית החולים מונה רוזנקרנץ למנהל מחלקה פנימית כ-60 מיטות אשפוז.

רוזנקרנץ פרש לגמלאות בשנת 1970. לאחר שיזם את הקמת "בית חולים הכרמל" החדש, שכנע את משה סורוקה שלבית חולים הכרמל במתכונתו המצומצמת אין זכות קיום וצריך לבנות בית חולים כללי גדול, או לסגור אותו לאלתר.

במרכז קופת חולים הוחלט להתחיל בבניית בית חולים "הכרמל" חדש. רוזנקרנץ השתתף בתכנון בית החולים החדש שנפתח בשנת 1976.

רוזנקרנץ נפטר ב-1979.

חיים אישים
ב-4 באפריל 1948 איבד את בתו היחידה רות ואת נכדתו אילנה בת 11 החודשים בהפגזה על משמר העמק.

הניח בן ובת (כרמלה 1958–2009) מאשתו השנייה פרנציסקה.

קישורים חיצוניים
  אמירה קהת, סיפורו של מקום, "בית חולים 'כרמל' הישן", באתר העמותה לתולדות חיפה

הערות שוליים

ישראלים ילידי גרמניה
בוגרי אוניברסיטאות ומכללות בגרמניה
אנשי העלייה החמישית
חיפה: אישים
חיפה: רפואה
רופאים ביישוב
רופאי שירותי בריאות כללית
רופאים פנימיים ישראלים
מנהלי המרכז הרפואי כרמל
סגל מרכז רפואי כרמל
אישים הקבורים בבית הקברות שדה יהושע
ישראלים שנולדו ב-1900
ישראלים שנפטרו ב-1979